I Aalborg er krydstogtsæsonen i gang, og det betyder at masser af gæster strømmer rundt i Aalborgs gader. Og fordi der i havnebyen ikke er en lille Havfrue, så har VisitAalborg valgt at tilbyde en lidt anderledes, men stadig pæredansk turistattraktion. Nemlig en klassisk kolonihave i vestbyen. Det nordjyske ægtepar Helen og ”Jønne” åbner havelågen op for de mange gæster – og det har vist sig at være en stor succes. I løbet af sæsonen regner de med, at cirka 2000 gæster kommer og betræder græsset i den lille have for at blive klogere på de danske kolonihaver og kolonihavebevægelsen. Mød ægteparret i Nordjylland LIVE klokken 19:30

Opsummering:
Helen og "Jønne" fra Aalborg har åbnet havelågen for tusindevis af turister i krydstogtsæsonen.